STORJA TAL-BANED KARKARIŻI Jikteb Joe Zammit (lkompli mal-Ħarġa Nru. 7 tal-fuljett Ġunju/Awissu Fl-ewwel artiklu tagħna fuq l-Istorja tal-Baned Karkariżi konna semmejna ħafna lis-Surmast Tommaso Galea u llum se nerġgħu nibdew bih. Is-Surmast Galea li hemm triq imsemmija għalih fl-inħawi ta' Paris, beda l-karriera tiegħu fir-Riġment Malti ''Roval Malta Fencible Artillerv'' u dam membru ta' din il- Banda 40 sena, meta spiċċa minn dan ir-Riġment fil-grad ta' Surġent. Huwa kien Direttur tal-Banda Alleanza ta' Birkirkara u tal-Banda Sant'Andrija ta' Ħal-Luqa. Kien jidderieġi l-mużika fil-Parroċċa tagħna nhar il-Festa tal-Madonna tad- Dutrina. Huwa kien ikkompona l-Innu ta' Santa Liena li kien jindaqq mill- Filarmonika Alleanza ta' Birkirkara; il-kliem għal dan l-innu kien miktub mill- Professur Karkariż Dun Ġwann Bugeja S.Th.D. Is-Surmast Galea miet fid-dar tiegħu f'Birkirkara fil-11 ta' Ġunju 1893. Il-gazzetta 'iIl-Verità'' tas-Sibt 24 ta' Ġunju 1893 ġabet dan l-avviż ''Is-Soċi tal-banda Allean- za'' ta' Birkirkara jirringrazzjaw lil dawk: is-sinjuri kollha li ħadu sehem fl- akkompanjament funebri tal-mejjet Tommaso Galea, li kien il-maħbub Surmast u Direttur ta' din il-Banda. 1893 — Fil-festi Nazzjonali ta' din is-sena, 1893, li kienu jsiru. nhar it-tmienja ta' Settembru; l-Banda Alleanza ta' Birkirkara daqqet programm mużikali fi Pjazza San Ġorġ fil-Belt Valletta. Dan kien irrapurtat fil-gazzetta 'Il-Verita' tas-Sibt 15 ta' Lulju 1893. 1897 — Fil-gazzetta 'Il-Poplu' tat-18 ta' Ġunju 1897 insibu rrappurtat dan li ġej. Fil-festi li saru tal-Ġublew tar-Reġina Vittorja fost il-baned ta' Malta li ħadu sehem fil-Belt Valletta kienu ħadu sehem il-Baned Karkariżi ''L'Alleanza'' u ''La Stella''. 1897 — Skond il-gazzetta ''Il-Gazzetta tal-Poplu'' ta' l-4 ta' Settembru 1897 isem- mi ġrajja importanti. Fil-festa ta' Santa Liena il-marċ ta' lejliet il-festa li sar mill- Banda ''La Stella'' ta' Birkirkara, kien beda fil-Pater Noster bi briju kbir u sparar (Nispera li ma kienx qabel it-3.30 a.m. għax jien li għadni m'għalaqtx il-50 niftakru jdoqq f'dan il-ħin). Wara nofs inhar eżatt, wara li ġiet sparata musketterija beda marċ ieħor fejn il- bandisti ġew ittrattati għand ħafna sinjuri bix-xorb u l-fjuri. Fil-għaxija reġgħet daqqet marċ ieħor u żied l-għajat u l-ferħ tal-poplu. Għal din iċ-ċirkustanza ġie miktub innu marċ mis-Surmast Gavinu Camilleri li bil-kant tat-tfal kompla kabbar il-briju tal-festa, wara ġie esegwit programm sabiħ. Wara li indaqqet l-ewwel biċċa tal-programm is-Segretarju ta' l-istess banda ippreżenta bakketta tal-fidda lis-Surmast Gavinu Camilleri għan-nom tal-bandisti. Il-purċissjoni kienet saret fil-għodu kif minn dejjem kienet it-tradizzjoni u kienet irnexxiet ħafna. Fil-għaxija ma kienx hemm baned għax il-Banda l-oħra tar-raħal l-'Alleanza' ma ħaditx sehem fil-festi billi ħadu sehem l-oħrajn. ''Il-Gazzetta tal-Poplu'' spiċċat l-artiklu tagħha b'din il-mistoqsija ''Forsi mhux it- tnejn baned tar-raħali'' Mela s'issa ltqajna mal-Baned Alleanza, Mannarinu, La Stella u Sant'Elena is- surmastrijiet Tommaso Galea, Gavinu Camilleri u Ant. 1899 — Fil-gazzetta ''Malta tagħna'' 14 ta' Jannar 1899 jidher li kienet twaqqfet Banda ġdida f'Birkirkara l-Banda Sant Elena (mhux dik tal-lum). F'artiklu li kien inkiteb jgħati prosit lill-brava Banda, taħt l-abbli direzzjoni tas-Sur Antonio Micallef prim trumbun mal-Banda ''Price of Wales'', jagħti prosit ukoll lill-bandist li għarfu jsegwu b'tant kapaċità bċejjeċ mill-mużika tas-Surmast Tommaso Galea, l-artiklu jkompli jgħid li l-bandisti kienu għadhom kollha prinċipjanti, jiġifieri għadhom kemm bdew idoqqu.